Tabariškių Nukryžiuotojo Kristaus koplyčia

Tabariškių kapinių Nukryžiuotojo Kristaus koplyčia stovi Tabariškių kaimo veikiančiose kapinėse, Turgelių seniūnijoje, Šalčininkų rajone, prie kelio , 0,9 km į vakarus nuo pasienio su Baltarusija.

Renovuota medinė koplyčia yra 2013–2014 m. įgyvendinto projekto „Medinis kultūros kelias“ objektas, kuriuo siekiama skatinti turizmą kaimo vietovėse. Ji įamžina buvusių Tabariškių savininkų Skarbek–Važinskių giminės, besirūpinusios šiomis žemėmis, vardus. Tabariškių Šv. arkangelo Mykolo parapijoje stovinti koplyčia kultūros paminklo statuso neturi. 
miniatiūra|250px|left|Renovuota koplyčia, 2016 m.

 Istorija 

Istoriniuose šaltiniuose minima, kad koplyčia yra medinė, su prancūziška spyna, 14 alkūnių ilgio ir 5 alkūnių pločio, altoriuje – Nukryžiuotojo paveikslas, pastatyta 1794 m. Antonijaus Važinskio, pašventinta Tabariškių klebono Marko Rostiko. 

Šalčininkų rajono savivaldybės pastangomis 2014 m. koplyčia buvo restauruota ir spalio 10 d. pašventinta Tabariškių klebono Valdemaro Ulčukevičiaus, praėjus 220 metų po pirmosios konsekracijos.Atnaujintos Tabariškių koplyčios pašventinimas l24.lt, 2014-10-12

Tabariškių kapinių koplyčios renovacija vyko pagal programą „Leader“. Objektas buvo įtrauktas į renovuojamų objektų sąrašą kultūrinio turizmo maršrute „Medinė architektūra Vilniaus ir Šalčininkų rajonuose” ir po teigiamo paraiškos įvertinimo gavo lėšų iš ES struktūrinių fondų.

 Šaltiniai 

 Nuorodos 

 VILNIAUS RAJONO VIETOS PLĖTROS STRATEGIJA 2014-2020 m. vrvvg.lt, p. 50
 Tabariškių koplyčia iki remonto, 2011 m. (panoramio.com)

Kategorija:Šalčininkų rajono koplyčios
Kategorija:Tabariškės